stanford-oval/wikipedia huggingface dataset:
Frýdek-Místek
Väestö > Väestön rakenne

Frýdek-Místekin väestöstä noin 90 prosenttia puhuu äidinkielenään tšekkiä; suurimmat vähemmistökielet kaupungissa ovat slovakki, puola ja vietnam.
Vuonna 2021 Frýdek-Místekin asukkaista 44 prosenttia ei kuulunut mihinkään uskonnolliseen yhdyskuntaan, 31 prosenttia ei määrittänyt uskontoaan ja noin 15 prosenttia kuului katoliseen kirkkoon. Noin 10 prosenttia oli uskovaisia, mutta eivät määrittäneet kuuluvansa mihinkään uskonnolliseen yhdyskuntaan.
Väestö > Väestön rakenne > Väestönkehitys

Frýdek-Místekin väkiluku kasvoi aina 1920-luvulta vuosisadan loppuun saakka; erityisen nopeaa kasvu oli toisen maailmansodan jälkeen 1960- ja 1970-luvuilla. Kasvu tyssäsi Tšekkoslovakian hajoamiseen, ja siitä lähtien kaupungin väkiluku on jatkanut hienoista laskua.
| Frýdek-Místekin kaupungin väestönkehitys 1900–2021 |
| --- | --- | --- | --- | --- |
| Vuosi |  |  | Asukkaita |  |
| 1900 | 1900 |    | 20 902 | 20 902 |
| 1910 | 1910 |    | 22 914 | 22 914 |
| 1921 | 1921 |    | 22 473 | 22 473 |
| 1930 | 1930 |    | 26 379 | 26 379 |
| 1950 | 1950 |    | 27 002 | 27 002 |
| 1961 | 1961 |    | 31 364 | 31 364 |
| 1970 | 1970 |    | 42 608 | 42 608 |
| 1980 | 1980 |    | 55 191 | 55 191 |
| 1991 | 1991 |    | 63 808 | 63 808 |
| 2001 | 2001 |    | 61 400 | 61 400 |
| 2011 | 2011 |    | 56 356 | 56 356 |
| 2021 | 2021 |    | 53 698 | 53 698 |
Lähteet:
Liikenne

Maaliskuusta 2011 lähtien Frýdek-Místekissä ja sen lähialueilla on toiminut ilmainen julkinen liikenne.
Urheilu

Frýdek-Místekissä toimii käsipalloseura SKP Frýdek-Místek, joka voitti vuoden 2003 Tsekin mestaruuden käsipallossa.
Frýdek-Místekin rautatieasema.
Gekko

Gekko voi tarkoittaa ainakin seuraavia:
gekot, matelijaheimo
Gekko, taideteos Kampin metroasemalla
Gekko, Reijo Mäen kirja
Nakajima J1N Gekko, Japanin toisessa maailmansodassa käyttämä hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gekko”, voi hakea sivunnimihaulla, laajalla sivunnimihaulla tai tekstihaulla.
Grazin oopperatalo

Grazer Oper
Grazin oopperatalo (saks. Grazer Oper) on Itävallan toiseksi suurin oopperatalo.
Oopperan rakennus ei alun perin kuitenkaan toiminut oopperana vaan teatterina. Sen ensimmäinen esitys oli Friedrich Schillerin draamanäytelmä Wilhelm Tell, joka esitettiin 16. syyskuuta h1899. Rakennuksen suunnittelivat wieniläiset arkkitehdit Ferdinand Fellner ja Herman Helmer, jotka kaupunginvaltuuston pyynnöstä suunnittelivat rakennuksen grazilaisen barokkiarkkitehdin Johann Bernhard Fischer von Erlachin tyyliin, sillä Fischer von Erlach itse ei ollut suunnitellut kotikaupunkiinsa Graziin ainoatakaan rakennusta.
Toisessa maailmansodassa tapahtuneen pommiräjähdyksen jälkeen oopperatalon alkuperäinen pylväskäytävä purettiin ja rakennuksen julkisivua yksinkertaistettiin. 1980-luvun keskivaiheilla valmistui oopperatalon hillitty laajennusosa. Sen on suunnitellut arkkitehti Gunther Wawrik.
Aiheesta muualla

Kuvia tai muita tiedostoja aiheesta Grazin oopperatalo Wikimedia Commonsissa
Viralliset sivut
Griselinia

| Griselinia |
| --- | --- |
 Griselinia littoralis
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Osaluokka::  Aitokaksisirkkaiset Eudicotyledoneae
Ylälahko::  Asteranae
Lahko::  Apiales
Heimo::  Griseliniaceae  Takht.
Suku::  Griselinia  J.R.Forst. & G.Forst.
Katso myös
   Griselinia Wikispeciesissä   Griselinia Commonsissa 
Infobox OKNimi-testi OK: 
Griselinia on ainoa suku heimossaan Griseliniaceae, joka kuuluu Apiales-lahkoon. Suvussa on kuusi lajia, jotka ovat kasvumuodoiltaan vaihtelevia. Pääosa lajeista on puita ja pensaita, mutta on myös kiipeileviä köynnöksiä ja päällyskasveja eli epifyyttejä. Lajit kasvavat Uudessa-Seelannissa sekä hajanaisesti Etelä-Amerikan eteläosissa.
Tuntomerkit

Griselinia-lajien lehdet sijaitsevat usein kahdessa rivissä. Lavan laidat ovat hampaiset tai eheät; kanta, ruodin reuna ja adaksiaalinen palle saattavat ympäröidä varren. Kukat ovat yksineuvoisia. Emikukat saattavat olla teriöttömiä ja mesiäinen eli nektario puuttuu. Sikiäin on yhdislehtinen ja kehänalainen. Hedelmä on marjamainen.
Kasveissa on värillisenä välkehtivää eli iridoivaa griselinosidi-nimistä yhdistettä. Ruodin johtojänteet ovat kaarevia poikkileikkaukseltaan. Lehdessä on limasoluja, ja ilmaraot ovat syklosyyttisiä, mikä tarkoittaa, että vähintään viisi pientä apusolua on huulisolujen ympärillä, ei kuitenkaan säteittäisesti. Lehden pinnalla on solukarvoja (trikoomia). Hedekukkien ponnet kiinnittyvät palhoihin selästään. Siemenaiheessa on sen varresta eli funikuluksesta kasvanut siltarakenne, joka helpottaa siiteputken kasvua kohden nukellusta. Kromosomiluku on n = 18.
Luokittelu

Aiemmin Griselinia-sukua on pidetty kanukkakasvien (Cornaceae) sukulaisena. Nykyisten tutkimusmenetelmien johdosta se liitetään Apiales-lahkossa osaksi ryhmää, johon kuuluvat myös kielopuukasvit (Pittosporaceae), araliakasvit (Araliaceae), heimo Myodocarpaceae ja sarjakukkaiskasvit (Apiaceae). Tämän ryhmän ominaisuuksia ovat petroseleenihapon esiintyminen, tanniinien puuttuminen, erittävien karvojen harvinaisuus, tietynlainen lehden silmuasento (vernaatio) ja siemenaiheen sisäisen päällysketon (endoteelin) olemassaolo.
Luokittelu > Lajit

Griselinia-suvussa on kuusi tai seitsemän lajia:
Griselinia carlomunozii M.O.Dillon & Muñoz-Schick
Griselinia jodinifolia (Griseb.) Taub.
Griselinia littoralis (Raoul) Raoul
Griselinia lucida (J.R.Forst. & G.Forst.) G.Forst.
Griselinia racemosa (Phil.) Taub.
Griselinia ruscifolia (Gay) Ball
Griselinia scandens (Ruiz & Pav.) Taub.
Geki

| "Geki" |
| --- | --- |

Henkilötiedot
Koko nimi:  Giacomo Russo
Kansalaisuus:   Italia
Formula 1 -ura
Lempinimi:  Geki
Aktiivivuodet:  1964-1966
Talli(t):  Brabham, Lotus
Kilpailuja:  3 (2 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1964
Viimeinen kilpailu:  Italian Grand Prix 1966
Giacomo "Geki" Russo (23. lokakuuta 1937 Milano – 18. kesäkuuta 1967 Caserta) oli italialainen F1-kuljettaja. Hän osallistui kolmeen ja pääsi starttaamaan kahteen F1-osakilpailuun kausina 1964–1966. Hän oli parhaimmillaan yhdeksäs Italian GP:ssä 1966 toisen kilpailun (Italian Grand Prix 1965) hän keskeytti vaihdelaatikkovian takia.
Geki voitti Italian F3-sarjan mestaruuden 4 kertaa vuosina 1961–1964. Hän kuoli vuoden 1967 F3-kilpailussa Casartassa. Kun Ernesto Brambilla, Clay Regazzoni, Jurg Dubler, Romano "Tiger" Perdomi ja Corrado Manfredini kolaroivat keskenään, toinen kuljettaja Beat Fehr pysäytti autonsa ja juoksi radan poikki varoittamaan muita autoja. Jotkut kuten Geki eivät voineet välttää kolaria ja osuivat Fehriin johtaen tämän kuolemaan. Gekin auto osui seinään ja syttyi tuleen. Myös Perdomi kuoli onnettomuudessa.
Haipuskylä

Haipuskylä on Oulussa Alakylän kaupunginosassa sijaitseva kylä Kiiminkijoen varrella, noin viiden kilometrin päässä Kiimingin kirkonkylästä. Kylän länsipuolelta kulkee seututie 848. Kiiminkijoen vastarannalla sijaitsee Tirinkylä. 
Haipuskylän nimi tulee sanasta haippu, joka tarkoittaa monissa murteissa huonosti kasvavaa, harvakasvuista viljaa tai tukkaa.
Grazin kellotorni

Kellotorni yöaikaan.
Grazin kellotorni (saks. Grazer Uhrturm) on rakennus Grazin kaupungissa, Itävallassa. Se sai nykyisen ilmeensä 1500-luvun puolivälissä. Kellotornin nykyinen koneisto on peräisin vuodelta 1712, ja niiden rakennuksesta on vastannut Sylvester Funck. Kellotornissa on myös Grazin vanhin kello, vuodelta 1385. Rakennus yltää 28 metrin korkeuteen.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa kellotornista Grazin matkailusivustolla (Arkistoitu – Internet Archive) (englanniksi)
Guido Forti

Guido Forti (10. heinäkuuta 1940 Alessandria, Italia – 11. tammikuuta 2013 Alessandria) oli entisen Formula 1 ja Formula 3000 -tallin, Fortin, perustaja ja manageri.
Forti perusti tallin 1970-luvun lopulla italialaisen liikemiehen, Paolo Guercin kanssa. Talli kilpaili aluksi Italian Formula Ford sarjassa. Vuonna 1987 talli siirtyi Formula 3000 sarjaan ja vuonna 1995 Formula 1:iin Pedro Dinizin rahallisella tuella. Talli kuitenkin jätti sarjan kesken kauden 1996.
Forti palasi autourheilun pariin vielä vuonna 2002, johtamaan Euro F3000 sarjan tiimiä. Forti jäi kuitenkin eläkkeelle vuonna 2003 ja kuoli kotikaupungissaan vuonna 2013, 72-vuotiaana.
Ford Mustang

| Ford Mustang |
| --- | --- |


Valmistustiedot
Valmistusmaa:   Yhdysvallat
Valmistaja:  Ford
Konserni:  Ford Motor Company
Valmistusvuodet:  1964–
Korimalli:  2-ovinen coupé 2-ovinen cabriolet 2-ovinen fastback 3-ovinen hatchback
Luokka:  poniauto
Muotoilija:  John Najjar Philip T. Clark Joe Oros
Ford Mustang on Fordin vuodesta 1964 lähtien valmistama automalli. Ensimmäinen Mustang perustui toisen sukupolven Ford Falconin compact-luokan pohjalevyyn. Malli esiteltiin huhtikuun 17. päivänä vuonna 1964, tarkoituksena aloittaa tuotanto mallivuoden 1965 autoilla saman vuoden syksyllä, ajoneuvoteollisuuden yleisen käytännön mukaisesti. Valtaisan kysynnän vuoksi auton valmistus jouduttiin aloittamaan kuitenkin viisi kuukautta etuajassa ja tämän vuoksi ensimmäisiä Mustangeja usein kutsutaan 1964½-vuosimallisiksi.
Ford Mustang on eräs valmistajansa menestyksekkäimpiä mallisarjoja ja markkinoille tultuaan se loi Yhdysvalloissa kokonaan uuden henkilöautoluokan, pony car -autot. Mustangit alkoivat hyvin nopeasti saada lisää voimaa, mutta myös kokoa ja painoa, kunnes vuosimallien 1971–1973 kohdalla saavutettiin eräs lakipiste. Mallivuodelle 1974 Mustang palasi lähemmäs alkuperäistä kokoaan ja konseptiaan. Tämän jälkeen malli on pysynyt omassa kokoluokassaan, luonnollisesti henkilöautojen yleinen koon kasvu on näkynyt myös Mustangien mitoissa.
2000- ja 2010-luvuilla jotkin Mustangin myötä syntyneet kilpailevat mallit ovat kokeneet uudelleensyntymän, mutta alkuperäisistä pony car -malleista ainoastaan Mustangin valmistus on jatkunut keskeytyksettä yli viiden vuosikymmenen ajan. Vuodelle 2015 esiteltiin mallin kuudes sukupolvi.
Ford Mustang 1. sukupolvi (1964–1973) > Vuosimallit 1964½ – 1966

Ensimmäinen Mustang esiteltiin huhtikuussa vuonna 1964. Kustannusten pienentämiseksi Mustangissa käytettiin tekniikkaa, joka oli ennestään käytössä Falcon- ja Fairlane-malleissa. Alkuperäistä mallia valmistettiin vain viiden kuukauden ajan, jonka jälkeen se sai osakseen hieman muutoksia ”viralliselle” mallivuodelleen 1965. Vuoden 1964 alkusarjan autoja on äkkiseltään vaikea erottaa myöhemmistä, mutta eräs selkeä tunniste (mikäli auto on alkuperäiskunnossa) on laturi. Vuonna 1964 valmistuneissa autoissa on tasavirtalaturi, kun taas mallivuoden 1965 autot (siis myös vuoden 1964 puolella valmistuneet) on varustettu vaihtovirtalaturilla.
Vuonna 1965 Ford Mustangin hinta Suomessa oli 20 700 markkaa. Samana vuonna esimerkiksi Ford Anglia ja Volkswagen Kupla sekä Austin ja Morris Mini maksoivat 5 900 markkaa.
Ford Mustang 1. sukupolvi (1964–1973) > Vuosimallit 1967–1968

Uudistettu Mustang oli kooltaan aiempaa suurempi. Malli sai kasvojenkohotuksen, jonka yhteydessä maski muutettiin syvemmäksi ja takapeili ja takavalot saivat koveran muodon. Malli sai vakiovarusteekseen mm. kaksipiirisen, varoitusvalolla varustetun jarrujärjestelmän, hätävilkut, onnettomuustilanteissa vähemmän vammoja aiheuttavat, kasaanpainuvat ovien kyynärnojat ja ohjauspyörän keskiön. Mallivuodelle '67 kojetaulu ja mittaristo oli täysin uusittu.
Ford Mustang 1. sukupolvi (1964–1973) > Vuosimallit 1969–1970

Mallivuoden 1969 uudistus antoi Mustangille lisää pituutta ja leveyttä, samalla luonnollisesti auton omapaino kasvoi. Amerikkalaisten autonvalmistajien välinen hevosvoimasota riehui kuumimmillaan. Sen myötä Mustangista oli tarjolla erilaisia tehoversioita, joita olivat Mach 1, Boss 302 ja Boss 429. Boss-nimi oli Larry Shinodan kunnianosoitus vuonna 1968 Ford-yhtymän hallituksen puheenjohtajaksi nousseelle Semon "Bunkie" Knudsenille Voimaa ja vauhtia arvostaville oli tarjolla myös GT, jota kaupattiin lauseella Like it was built for Parnelli. Tällä viitattiin kuuluisaan amerikkalaiseen kilpa-ajajaan ”Parnelli” Jonesiin.  Samalla mallia haluttiin myydä myös personal luxury -tyyliä arvostaville asiakkaille, joille oli tarjolla luksusversio Grandé.
Ford Mustang 1. sukupolvi (1964–1973) > Vuosimallit 1971–1973

Vuonna 1971 Mustang oli kasvanut kokonsa puolesta huippuunsa. Malli oli pidempi, leveämpi ja painavampi kuin koskaan aiemmin ja koskaan tämän jälkeen. Hevosvoimasodan huuma oli USA:n liittovaltion säädösten ja muskeliautojen kohonneiden vakuutusmaksujen myötä kääntymässä krapulaksi. Vuonna 1972 muskelimoottorit olivat lopullisesti menneisyyttä, samalla eräs aikakausi Mustangin ja amerikkalaisen autoteollisuuden tarinassa olivat tulleet päätökseen.
Ford Mustang 2. sukupolvi (1974–1978)

Uusi entistä pienempi Mustang esiteltiin 1973. Valmistus alkoi 1973, ensimmäinen uuden korin malli oli 1974 vuosimalli. Ensimmäisenä vuonna ei ollut tarjolla V8-moottoria, myöhemmin se tuli moottorivalikoimaan. V6 perustui Euroopan Fordin Kölnin V6-moottoriin. Mustangin rivinelonen oli Amerikan Fordin ensimmäinen uusi R4-moottori sitten vuoden 1934.
Ford Mustang 3. sukupolvi (1979–1993)

Kolmannen sukupolven Mustang jakaantuu ulkonäkönsä puolesta kahteen eri korimalliin. Mallivuosina 1979–1986 valmistetut autot ovat keulaltaan kiilamaisia ja varustettu neliskanttisilla tuplavaloilla. Mallivuosien 1987 – 1993 autot ovat muodoiltaan pyöreälinjaisempia ja myös keulan ilme poikkeaa aiemmasta täysin. Vuosimallin 1987 edullisin versio, Mustang LX 2,3-litraisella rivinelosella, sai vakiovarusteekseen polttoaineen sähkötoimisen monipisteruiskun (EFI, electronic fuel injection).
Ford Mustang 4. sukupolvi (1994–2004)

Syksyllä 1993 esiteltiin seuraavan mallivuoden Mustang, joka oli saanut osakseen suurimmat muutokset liki viiteentoista vuoteen. Uusien mutojen takana ollut designeri Patrick Schiavone oli sisällyttänyt mallin piirteisiin monia elementtejä aikaisempien vuosikertojen Mustangeista. Vuosimallin 1999, ja Fordin New Edge -designin myötä, korin muodot muuttuivat terävemmin linjoin piirretyiksi.
Ford Mustang 5. sukupolvi (2005–2014)

Viidennen sukupolven malli (coupe ja cabrio) esiteltiin ensimmäisen kerran Detroitin autonäyttelyssä tammikuussa 2003. Markkinoille coupe-malli tuli syyskuussa 2004. Muotoilussa palattiin takaisin alkuperäisen, 1960-luvulla esitellyn, Mustangin ideaan. Perusmallissa on 4-litrainen V6 tai 4,6-litrainen V8. Convertible esiteltiin Los Angelesin autonäyttelyssä vuonna 2005.
Ford Mustang 6. sukupolvi (2015–)

Uusi, maailmanlaajuisille markkinoille suunnattu kuudennen sukupolven Mustang, sai Euroopan debyyttinsä Pariisin autonäyttelyssä syksyllä 2014. Kyseessä on ensimmäinen Euroopassa virallisten tuontiohjelmien puitteissa myyntiin tuleva Mustang, mallin oltua tuotannossa jo yli 50 vuotta. Euroopan markkinoille kuudennen sukupolven Mustang tuli vuoden 2015 aikana. Euroopassa uuteen Ford Mustangiin on saatavana moottoreita aina 5,0-litraisesta V8-moottorista täysin uuteen, polttoainetaloudelliseen, 2,3-litraiseen EcoBoost-moottoriin.
Aiheesta muualla

Kuvia tai muita tiedostoja aiheesta Ford Mustang Wikimedia Commonsissa
Ford Mustang -videoita (historiaa ym.)
Yhdysvalloissa myymä tai valmistama mallisto
| --- | --- |
Nykyiset henkilöautot:  Fiesta | Focus | Fusion / Fusion Energi | Mustang | Taurus
Nykyiset SUV:t, vanit ja hyötyajoneuvot:  EcoSport | Edge | Escape | Expedition | Explorer | Flex | F-sarja | Ranger | Super Duty | Transit | Transit Connect
Tuotannosta poistuneet henkilöautot:  Quadricycle | A / AC | C | B | F | K | N / R / S | T | A (1927) | B / 18 / 40  | 48 | 1937 Ford | De Luxe Ford | 1941 Ford | 1949 Ford | 1952 Ford | 1955 Ford | 1957 Ford | 1960 Ford | 300 | Aspire | C-Max / C-Max Energi | Crown Victoria | Contour | Country Sedan | Country Squire | Crestline | Custom | Custom Deluxe | Customline | Deluxe | Elite | Escort | Think Neightbour | EXP | Fairlane | Fairmont | Falcon | Festiva | Five Hundred | Galaxie | Granada | GT | GT40 | LTD | LTD II | Mainline | Maverick | Pinto | Probe | Shelby Mustang | Special | Standard | Station Wagon | Super Deluxe | Telstar | Tempo | Thunderbird | Torino | V8 | XL
Tuotannosta poistuneet SUV:t, vanit ja hyötyajoneuvot:  Trucks 1903-1919 | Trucks 1920-1929 | Trucks 1930-1939 | Trucks 1940-1949 | Trucks 1950-1959 | Trucks 1960-1969 | Trucks 1970-1979 | Trucks 1980-1989 | Trucks 1990-1999 | Trucks 2000-2009 | E | TT | AA | BB | F-sarja | B-sarja | C-sarja | L-sarja | M151 MUTT | Cargo | LCF | Courier | E-sarja | Econoline | Aerostar | Bronco | Bronco II | Escape Hybrid | Excursion | Freestar | Freestyle | Ranchero | Taurus X | Windstar
1966 Mustang Convertiblen ohjaamo
Haiponjärvi

| Haiponjärvi |
| --- | --- |
Valtiot:  Suomi
Paikkakunta:  Tammela
Koordinaatit:  60°42′55″N, 23°38′40″E
Järvinumero:  27.043.1.012 
Mittaustietoja
Pinnankorkeus:  122 m
Rantaviiva:  2,5 km
Pinta-ala:  0,1186 km²
 fiHaiponjärvi 
Haiponjärvi on Paimionjoen vesistöön kuuluva järvi Tammelan Torron ja Kallion kylien rajalla Torronsuon eteläpuolella. Järvi kuuluu Paimionjoen sivujoen Pajulanjoen valuma-alueeseen. Sen pinta-ala on 11,86 hehtaaria, rantaviivan pituus 2,5 kilometriä ja korkeus merenpinnasta 122,0 metriä.
Järven luusua on kaakossa ja se laskee siellä olevan Mulkkusuon halki kulkevaa ojaa pitkin Mustalammiin, joka edelleen laskee Tourunjärveen.
Yhtä lähellä Torronsuota Haiponjärvestä itään sijaitsevat Karkonlammi, Kailaanlammi ja Hakolammi sekä Kolmikkaanjärvi näistä itään laskevat Torronsuohon ja kuuluvat Kokemäenjoen vesistöön.
Georgie Kelly

George Martin "Georgie" Kelly (s. 12. marraskuuta 1996 Donegal) on irlantilainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa Rotherham Unitedia. Hän on pelannut Irlannin pääsarjassa 82 ottelua vuosina 2015–2021 ja tehnyt niissä 32 maalia.
Kelly pelasi Irlannissa ensimmäiset pääsarjaottelunsa Derry Cityn joukkueessa maalis-kesäkuussa 2015. Vuoden 2016 alusta kesäkuun 2018 loppuun hän edusti Irlannin 1. divisioonassa University College Dublinia. Dundalkin joukkueessa hän voitti liigamestaruuden vuosina 2018 ja 2019, cupin vuonna 2018 ja liigacupin vuonna 2019. Hän pelasi vuoden 2020 loppupuolen lainalla St Patrick's Athleticissa ja siirtyi vuoden 2021 alussa Bohemiansiin. Hän teki kaudella 2021 pelaamissaan 31 liigaottelussa 21 maalia ja oli liigan paras maalintekijä. Hän siirtyi tammikuun 2022 lopulla Englannin ykkösliigassa tuolloin pelanneeseen ja kaudeksi 2022–2023 mestaruussarjaan nousseeseen Rotherham Unitediin.
Foreigner

| Foreigner |
| --- | --- |
 Foreigner vuonna 2009
Tiedot
Toiminnassa:  1976–
Tyylilaji:  hard rock, poprock, soft rock
Kotipaikka:   New York, Yhdysvallat
Laulukieli:  englanti
Jäsenet:  Mick Jones, kitara, piano, kosketinsoitin, laulu (1976–)  Jeff Jacobs, piano, urut, kosketinsoitin, laulu (1993–)  Thom Gimbel, saksofoni, kitara, laulu (1995–)  Kelly Hansen, päälaulaja (2003–)  Chris Frazier, rummut (2012–)  Jeff Pilson, basso (2004–) 
Levy-yhtiö:  Atlantic Records  
Aiheesta muualla
Kotisivut
Infobox OKNimi-testi OK: 
Foreigner on brittiläis-yhdysvaltalainen rockyhtye, joka perustettiin New Yorkissa vuonna 1976. Silloin siihen kuuluivat Lou Gramm, Mick Jones ja Ian McDonald. Foreignerin albumeita on myyty yli 50 miljoonaa kappaletta kansainvälisesti.
Yhtyeen ensimmäistä albumia, Foreigneria, myytiin yli neljä miljoonaa kappaletta Yhdysvalloissa, ja se pysyi top-20:ssä vuoden ajan. Heidän seuraavaa levyään, Double Visionia, myytiin viisi miljoonaa kappaletta. Levy sisälsi muun muassa kappaleet "Hot Blooded" ja albumin nimeä kantavan "Double Visionin". Kolmas albumi, Head Games, menestyi myös hyvin. Vuoden 1980 paikkeilla tapahtui muutoksia kokoonpanossa, kun Rick Wills tuli yhtyeeseen basistiksi ja Gagliardi sekä Greenwood erosivat ja liittyivät yhtyeeseen nimeltä Spys.
Foreignerin seuraava, neljäs albumi julkaistiin vuonna 1981, ja se nimettiin 4:ksi. Heidän seuraava albuminsa, Agent Provocateur, julkaistiin 1984, ja siltä löytyvä "I Want to Know What Love Is" kappale kohosi myyntilistan kärkeen. 1980-luvun loppupuoliskolla Jones ja Gramm halusivat soolouralle ja yhtye hajosi, mutta se kuitenkin koottiin uudestaan 1987, ja he julkaisivat Inside Information -albumin. Yhtye kuitenkin hajosi uudestaan.
Vuonna 1990 Mick Jones sai koottua osan jäsenistä kokoon, mutta Foreigneriin tuli uusi laulaja, Johnny Edwards. Yhtye julkaisi uuden albumin, Unusual Heat, vuonna 1991. Albumi nousi sijalle 117 myyntilistalla. Vuonna 1993 Lou Gramm liittyi uudestaan Foreigneriin, ja he julkaisivat uuden albumin, Mr. Moonlightin. Tämä kuitenkin menestyi vielä huonommin kuin Unusual Heat, vaikkakin "Until the End of Time" kappaleesta tuli jonkinlainen hitti. Uudelleen muodostunut yhtye esiintyi Yhdysvalloissa vuoteen 2002 saakka.
Vuonna 2003 Gramm lähti taas yhtyeestä aloittaen soolouran. Jones, ainoa jäljellä oleva alkuperäisjäsen, hankki Kelly Hansenin Grammin tilalle laulajaksi vuonna 2005.
Yhtye lähtee jäähyväiskiertueelle vuonna 2023.
Jäsenet > Nykyiset jäsenet

Mick Jones – soolokitara, koskettimet, syntetisaattori, basso, laulu (1976–)
Thom Gimbel – kitara, saksofoni, huilu, koskettimet, taustalaulu (1992–1993, 1995–)
Jeff Pilson – basso, taustalaulu (2004–)
Kelly Hansen – laulu, lyömäsoittimet (2005–)
Michael Bluestein – koskettimet, syntetisaattori, taustalaulu (2008–)
Chris Frazier – rummut, lyömäsoittimet (2012–)
Bruce Watson – soolokitara (elokuu 2011–)
Jäsenet > Entiset jäsenet

| --- | --- |
 Dennis Elliott – rummut, lyömäsoittimet, taustalaulu (1976–1991)  Lou Gramm – laulu, lyömäsoittimet (1976–1990, 1992–2003)  Ian McDonald – kitara, koskettimet, saksofoni, huilu, taustalaulu (1976–1980)  Al Greenwood – koskettimet, syntetisaattori (1976–1980)  Ed Gagliardi – basso, taustalaulu (1976–1979)  Rick Wills – basso, taustalaulu (1979–1992)  Mark Rivera – saksofoni, huilu, koskettimet, kitara, taustalaulu (1981–1988, 1991–1992)  Bob Mayo – koskettimet, syntetisaattori, kitara, taustalaulu (1981–1988)  Peter Reilich – koskettimet, syntetisaattori (1981–1982)  Larry Oakes – kitara, koskettimet, syntetisaattori, taustalaulu (1988)  Lou Cortelezzi – saksofoni (1988)  Johnny Edwards – laulu, kitara (1990–1992)  Jeff Jacobs – koskettimet, syntetisaattori, taustalaulu (1991–2007)  Larry Aberman – rummut, lyömäsoittimet (1991–1992)  John Purdell – koskettimet, syntetisaattori, taustalaulu (1992 sessiomuusikkona, Jacobsin tilalle keskikesällä 2000) :  Mark Schulman – rummut, lyömäsoittimet, taustalaulu (1992–1995, 2000–2002, 2011–2012)  Bruce Turgon – basso, taustalaulu (1992–2003)  Scott Gilman – kitara, saksofoni, huilu, koskettimet, taustalaulu (1992–1995)  Ron Wikso – rummut, lyömäsoittimet (1995–1998)  Brian Tichy – rummut, lyömäsoittimet, taustalaulu (1998–2000, 2007, 2008–2012)  Denny Carmassi – rummut, lyömäsoittimet (2002–2003)  Jason Bonham – rummut, lyömäsoittimet, taustalaulu (2004–2008)  Chaz West – laulu, kitara (2004–2005)  Paul Mirkovich – koskettimet, syntetisaattori (2007–2008)  Bryan Head – rummut, lyömäsoittimet (2008)  Jason Sutter – rummut, lyömäsoittimet (2010–2011)  Doug Aldrich – soolokitara  (korvasi Jonesin yhdellä keikalla)(2010)  Deen Castronovo – rummut, lyömäsoittimet, taustalaulu  (täytti Schulmanin paikan) (2011)  Joel Hoekstra – soolokitara (tuurasi Jonesia muutaman keikan) (2011)  Ollie Marland – koskettimet, syntetisaattori (Bluesteinin tilalle) (2012)
Diskografia > Studioalbumit

Foreigner (1977)
Double Vision (1978)
Head Games (1979)
4 (1981)
Agent Provocateur (1984)
Inside Information (1987)
Unusual Heat (1991)
Mr. Moonlight (1994)
Can't Slow Down (2009)
Feels Like the First Time (2011)